CELEX: 32010D0657
Language: lt
Date: 1288224000000
Title: 2010/657/ES: 2010 m. spalio 28 d. Komisijos sprendimas dėl skubių kovos su pasiutlige šiaurės rytų Italijoje priemonių finansavimo (pranešta dokumentu Nr. C(2010) 7379)

30.10.2010   
            
            
               LT
            
            
               Europos Sąjungos oficialusis leidinys
            
            
               L 285/33
            
         KOMISIJOS SPRENDIMAS
   2010 m. spalio 28 d.
   dėl skubių kovos su pasiutlige šiaurės rytų Italijoje priemonių finansavimo
   (pranešta dokumentu Nr. C(2010) 7379)
   (2010/657/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 8 straipsnio 2 dalį,
   kadangi:
   
               (1)
            
            
               Sprendime 2009/470/EB nustatyta, kad jeigu valstybei narei tiesiogiai kyla pavojus dėl ligos, nurodytos minėto sprendimo I priede, atsiradimo arba plitimo trečiosios šalies ar valstybės narės teritorijoje, gali būti nuspręsta patvirtinti konkrečiai padėčiai skirtas priemones bei suteikti Sąjungos finansinę paramą priemonėms, kurios laikomos ypač reikalingomis, kad veiksmai būtų sėkmingi.
            
         
               (2)
            
            
               Pasiutligė yra gyvūnų liga, kuria daugiausia serga laukiniai ir naminiai mėsėdžiai ir kuri sukelia rimtų padarinių visuomenės sveikatai. Tai viena iš ligų, išvardytų Sprendimo 2009/470/EB I priede.
            
         
               (3)
            
            
               Dėl Sąjungos bendrai finansuojamų laukinių mėsėdžių, kurie yra šios ligos užkrato platintojai, oralinės imunizacijos programų pastaraisiais metais daugelyje valstybių narių pasiekta labai teigiamų rezultatų – gerokai sumažėjo laukinių ir naminių gyvūnų pasiutligės atvejų ir nebenustatyta žmonių ligos atvejų.
            
         
               (4)
            
            
               Nuo 1997 m. Italija laikoma šalimi, kurioje nėra pasiutligės. Tačiau 2008 m. spalio mėn. Friulio-Venecijos Džulijos regione buvo nustatytas vienas pasiutligės atvejis, vėliau tame pačiame regione nustatyti dar aštuoni nauji atvejai. 2009 m. laukinių gyvūnų pasiutligė išplito ir Veneto regione. Iki 2009 m. pabaigos Friulio-Venecijos Džulijos regione buvo nustatyti 35 atvejai, o Veneto regione – 33 atvejai.
            
         
               (5)
            
            
               Kaimyninės valstybės narės išreiškė susirūpinimą, kad dėl padėties šiaurės rytų Italijoje jų teritorijoms kyla pasiutligės pavojus.
            
         
               (6)
            
            
               Todėl siekiant užkirsti kelią tolesniam šios ligos plitimui Italijoje ir kaimyninėse valstybėse narėse Austrijoje ir Slovėnijoje ir sustiprinti pastangas kuo greičiau išnaikinti šią ligą reikalingos skubios priemonės.
            
         
               (7)
            
            
               2009 m. gruodžio 9 d. Italija pateikė Komisijai skubios lapių oralinės vakcinacijos planą „Pasiutligės kontrolės programa šiaurės rytų Italijos regionuose. Specialusis lapių vakcinacijos planas“. Nustatyta, kad planas yra priimtinas, todėl tikslinga tam tikroms priemonėms skirti Sąjungos finansavimą. Todėl šiam planui įgyvendinti turėtų būti suteikta Sąjungos finansinė parama.
            
         
               (8)
            
            
               Sąjungos finansinė parama turėtų būti mokama remiantis valstybių narių pateiktu oficialiu kompensacijos prašymu ir patvirtinamaisiais dokumentais, nurodytais 2005 m. vasario 28 d. Komisijos reglamento (EB) Nr. 349/2005, nustatančio Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (2), 7 straipsnyje.
            
         
               (9)
            
            
               Atsižvelgiant į būtinybę skubiai įgyvendinti išplėstinį vakcinacijos planą, kuriuo siekiama užkirsti kelią ligai plisti kitose valstybėse narėse, tai, kad Sąjungos finansinė parama buvo pradėta teikti nuo 2009 m. gruodžio 9 d. – plano pateikimo Komisijai prašant finansavimo datos, yra pagrįsta.
            
         
               (10)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   2009 m. gruodžio 9 d. Italijos pateiktas planas „Pasiutligės kontrolės programa šiaurės rytų Italijos regionuose. Specialusis lapių vakcinacijos planas“ (toliau – planas) patvirtinama laikotarpiui nuo 2009 m. gruodžio 9 d. iki 2010 m. gruodžio 31 d.
   2 straipsnis
   1.   Sąjunga gali suteikti paramą planui vykdyti finansuodama 50 % Italijos išlaidų:
   
               a)
            
            
               laboratorinių tyrimų:
               
                           i)
                        
                        
                           pasiutligės antigenui arba antikūnams nustatyti;
                        
                     
                           ii)
                        
                        
                           pasiutligės virusui išskirti ir apibūdinti;
                        
                     
                           iii)
                        
                        
                           biologiniam žymeniui nustatyti;
                        
                     
                           iv)
                        
                        
                           jaukams su vakcina titruoti;
                        
                     
         
               b)
            
            
               oralinės vakcinos ir jaukų pirkimo ir platinimo ir parenteralinių vakcinų pirkimo ir sudavimo gyvuliams pagal planą.
            
         Tačiau Sąjungos finansinė parama a ir b punktuose nurodytoms išlaidoms neviršija 2 300 000 EUR.
   2.   Didžiausia plano vykdymo išlaidų suma, kuri gali būti grąžinta Italijai, vidutiniškai neviršija:
   
               
                           a)
                        
                        
                           serologiniai tyrimai –
                        
                     
            
               8 EUR už tyrimą;
            
         
               
                           b)
                        
                        
                           tyrimai tetraciklinui kauluose aptikti –
                        
                     
            
               8 EUR už tyrimą;
            
         
               
                           c)
                        
                        
                           fluorescuojančių antikūnų tyrimai (FAT) –
                        
                     
            
               12 EUR už tyrimą;
            
         
               
                           d)
                        
                        
                           polimerazės grandinės reakcijos tyrimai (PCR) –
                        
                     
            
               10 EUR už tyrimą;
            
         
               
                           e)
                        
                        
                           perkant oralinę vakciną ir jaukus –
                        
                     
            
               0,4 EUR už dozę;
            
         
               
                           f)
                        
                        
                           perkant parenteralinę vakciną –
                        
                     
            
               1 EUR už dozę;
            
         
               
                           g)
                        
                        
                           skiepijant gyvulius –
                        
                     
            
               1,50 EUR vienam gyvuliui.
            
         3.   1 dalies a punkte nurodytiems laboratoriniams tyrimams atlikti skirtos išlaidos apima:
   
               a)
            
            
               tyrimų rinkinių, reagentų ir visų tyrimams naudojamų reikmenų pirkimo išlaidas;
            
         
               b)
            
            
               specialiai paskirtiems darbuotojams už tyrimų atlikimą sumokėtas visas išlaidas arba jų dalį;
            
         
               c)
            
            
               ne daugiau kaip 7 % pridėtinių išlaidų nuo visos a ir b punktuose nurodytų išlaidų sumos.
            
         3 straipsnis
   1.   Sąjungos finansinė parama planui vykdyti suteikiama, jeigu Italija:
   
               a)
            
            
               įgyvendina planą pagal atitinkamas Sąjungos teisės nuostatas, įskaitant taisykles dėl konkurencijos, viešųjų sutarčių sudarymo ir valstybės pagalbos;
            
         
               b)
            
            
               ne vėliau kaip iki 2011 m. balandžio 30 d. pateikia Komisijai pagal priedus parengtą galutinę ataskaitą dėl plano įvykdymo techninių aspektų, prie kurios pridedami išlaidų pagrindimo dokumentai ir per laikotarpį nuo 2009 m. gruodžio 9 d. iki 2010 m. gruodžio 31 d. pasiekti rezultatai;
            
         
               c)
            
            
               efektyviai įgyvendina planą.
            
         2.   Jeigu Italija neįvykdo 1 dalyje išdėstytų sąlygų, Komisija sumažina Sąjungos finansinę paramą, atsižvelgdama į neįvykdytų sąlygų pobūdį ir svarbą ir Sąjungos patirtus finansinius nuostolius.
   4 straipsnis
   Šis sprendimas taikomas nuo 2009 m. gruodžio 9 d.
   5 straipsnis
   Šis sprendimas skirtas valstybėms narėms.
   
      Priimta Briuselyje 2010 m. spalio 28 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 55, 2005 3 1, p. 12.
   
      I PRIEDAS
      3 straipsnio 1 dalies b punkte nurodytoje techninėje ataskaitoje turi būti nurodyti bent šie dalykai:
      A.   Vakcinacija
      
      
                  I.
               
               
                  Ataskaitinis laikotarpis
               
            
                  II.
               
               
                  Paskirstytų jaukų su vakcina nuo pasiutligės skaičius
               
            
                  III.
               
               
                  Paskiepytų gyvulių ir bandų skaičius pagal regioną
               
            
                  IV.
               
               
                  Iš orlaivių išmėtytų jaukų skaičius
               
            
                  V.
               
               
                  Rankomis išdėliotų jaukų skaičius
               
            
                  VI.
               
               
                  Žemėlapiai, kuriuose pažymėta jaukų paskirstymo teritorija ir linijos, išilgai kurių jaukai buvo paskirstyti (iš oro ar rankomis)
               
            B.   Stebėsena
      
      
                   
               
               
                  Virusologiniai tyrimai
               
               
                  Serologiniai tyrimai
               
               
                  Tetraciklino žymens tyrimas
               
            
                  Regionas
               
               
                  Rūšis
               
               
                  Tyrimas
               
               
                  Tirtų gyvūnų skaičius
               
               
                  Teigiamas
               
               
                  Tyrimas
               
               
                  Tirtų gyvūnų skaičius
               
               
                  Teigiamas (ribinė reikšmė … TV/ml)
               
               
                  Tyrimas
               
               
                  Tirtų gyvūnų skaičius
               
               
                  Teigiamas
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            C.   Techninis padėties įvertinimas ir iškilę sunkumai.
      
   
   
      II PRIEDAS
      3 straipsnio 1 dalies b punkte nurodytoje finansinėje ataskaitoje turi būti nurodyti bent šie dalykai:
      
                  
                     Priemonės, atitinkančios reikalavimus bendram finansavimui gauti
                  
               
            
                  
                     Laboratoriniai tyrimai
                  
               
            
                  Regionas
               
               
                  Tyrimas
               
               
                  Tirtų gyvūnų skaičius
               
               
                  Atliktų tyrimų skaičius
               
               
                  Atliktų tyrimų kaina
                  (EUR)
               
            
                  Pasiutligės antigeno nustatymas
               
               
                  FAT
               
               
                   
               
               
                  0
               
               
                  0,00
               
            
                  PCR
               
               
                   
               
               
                   
               
               
                   
               
            
                  kitas (nurodyti)
               
               
                   
               
               
                   
               
               
                   
               
            
                  Pasiutligės antikūnų nustatymas
               
               
                  Viruso neutralizacija
               
               
                   
               
               
                   
               
               
                   
               
            
                  kitas (nurodyti)
               
               
                   
               
               
                   
               
               
                   
               
            
                  Pasiutligės viruso apibūdinimas
               
               
                  Seka
               
               
                   
               
               
                   
               
               
                   
               
            
                  kitas (nurodyti)
               
               
                   
               
               
                   
               
               
                   
               
            
                  Biologinis žymuo
               
               
                   
               
               
                   
               
               
                   
               
               
                   
               
            
                  Jaukų su vakcina titravimas
               
               
                   
               
               
                   
               
               
                   
               
               
                   
               
            
                  
                     Iš viso
                  
               
               
                   
               
               
                  
                     0
                  
               
               
                  
                     0
                  
               
               
                  
                     0,00
                  
               
            
                  
                     Vakcinos ir jaukai
                  
               
            
                  Regionas
               
               
                  Tyrimas
               
               
                  Gyvūnų skaičius
               
               
                  Vakcinų dozių ir jaukų skaičius
               
               
                  Pirkimo ir paskirstymo (sudavimo) kaina
                  (EUR)
               
            
                  Oralinė vakcina
               
               
                  Pirkimas
               
               
                   
               
               
                   
               
               
                   
               
            
                  Paskirstymas
               
               
                   
               
               
                   
               
               
                   
               
            
                  Parenteralinė vakcina
               
               
                  Pirkimas
               
               
                   
               
               
                   
               
               
                   
               
            
                  Sudavimas
               
               
                   
               
               
                   
               
               
                   
               
            
                  
                     Iš viso
                  
               
               
                   
               
               
                  
                     0
                  
               
               
                  
                     0
                  
               
               
                  
                     0,00
                  
               
            Patvirtinu, kad:
      
                  —
               
               
                  šios išlaidos yra faktiškai patirtos išlaidos, tiksliai užfiksuotos apskaitoje ir atitinka Komisijos sprendimo 2010/657/ES nuostatas,
               
            
                  —
               
               
                  visus su išlaidomis susijusius dokumentus, visų pirma pagrindžiančius kompensacijų už gyvūnus dydį, galima patikrinti,
               
            
                  —
               
               
                  šiai programai vykdyti nebuvo prašoma skirti kitą Sąjungos paramą ir visos už pagal šią programą vykdomus veiksmus gautos pajamos deklaruojamos Komisijai,
               
            
                  —
               
               
                  programa buvo įgyvendinta pagal atitinkamas Sąjungos teisės nuostatas, įskaitant taisykles dėl konkurencijos, viešųjų sutarčių sudarymo ir valstybės pagalbos,
               
            
                  —
               
               
                  taikomos kontrolės procedūros, visų pirma skirtos patikrinti deklaruojamų sumų tikslumą, siekiant išvengti pažeidimų, juos nustatyti ir ištaisyti.
               
            
                   
               
               
                  Data: …
               
            
                   
               
               
                  Direktoriaus pareigas einančio asmens pavardė ir parašas: …